b'\n_START_ARTICLE_\nB-15\n_START_PARAGRAPH_\nB-15 oli maailman suurin rekister\xc3\xb6ity j\xc3\xa4\xc3\xa4vuori. J\xc3\xa4\xc3\xa4vuoren havainnoinnin aikaan sen pinta-ala oli noin 11 000 km\xc2\xb2 eli se oli Jamaikan saaren kokoinen. J\xc3\xa4\xc3\xa4vuoren pituus oli noin 295 km ja leveys 37 km. B-15 irtautui Rossin j\xc3\xa4\xc3\xa4hyllyst\xc3\xa4 maaliskuussa 2000 ja rikkoutui useisiin osiin vuosina 2002 ja 2003. Suurin n\xc3\xa4ist\xc3\xa4, B-15A, oli maailman suurin vapaasti kelluva kappale: se oli 122 kilometri\xc3\xa4 pitk\xc3\xa4, 27 km leve\xc3\xa4 ja 3 100 km\xc2\xb2 laajuinen._NEWLINE_Marraskuussa 2003 B-15A irtautui j\xc3\xa4\xc3\xa4vuoresta B-15J ja ajautui Rossinsaaren luota Rossinmerelle._NEWLINE_B-15:a hajottua osiin, on samalta alueelta irronnut C-19A nyky\xc3\xa4\xc3\xa4n maailman suurin kelluva kappale.'